section_heading: Životopis
paragraph_text: Sedam mjeseci nakon diplome, zastavnik Riker je dobio službu pilota na USS Pegasusu pod zapovjedništvom Erika Pressmana. Poslije incidenta na Pegasusu koji je doveo do uništenja broda, Riker je stacioniran na planetu Betazed gdje je upoznao Deannu Troi s kojom je bio u višegodišnjoj vezi. Godine 2361. promaknut je u poručnika i premješten u službu na USS Potemkin. Tijekom misije na planetu Nervala IV, Riker je pri povratku teleportiran dvostrukim signalom, od kojih se jedan vratio na Pegasus, a drugi je ostao, kao njegov duplikat, na planeti. Oba Rikera srela su se tek osam godina poslije što je rezultiralo zbrkom, jer su se obojica smatrala pravim Rikerom.